Санта Крус (Калифорния)
Санта Крус е град и окръжен център на окръг Санта Крус в щата Калифорния, САЩ. Санта Крус е известен още и като Сърфисткия град на САЩ (Surf City USA). Санта Крус се знае като град с развита младежка култура, има много сърфисти, скейтбордисти, хора на ролери и т.н.

Население 
Град Санта Крус е с население от 62 864 души (2013).

География 
Санта Крус е с обща площ от 40,40 км2 (15,60 мили2). Намира се на около 120 км (75 мили) южно от Сан Франциско, в северната част на залива Монтерей.

Икономика 
В Санта Крус се намира седалището на „О'Нийл“ (O'Neill) – производител на неопрени, сърфистки и други спортни аксесоари.

Образование 
На територията на града се намира Калифорнийският университет, Санта Круз.

Побратимени градове 
  Алуща, Украйна
  Пуерто Ла Крус, Венецуела
  Санта Крус де Тенерифе, Испания
  Сестри Леванте, Италия
  Хинотепе, Никарагуа
  Шингу, Япония

В популярната култура 
 Градът се споменава във филма на Куентин Тарантино „Глутница кучета“, а неговият университет във филма „Криминале“.
 В Коледния сингъл на групата „Пърл Джем“ през 2008 г. е включена песента „Санта Крус“.

Източници

Външни препратки 
 Официална страница

Окръг Санта Круз
Градове в Калифорния
Окръжни центрове в Калифорния